Ahwache

L' ahwache (e cmon amazir marokin «ⴰⵃⵡⴰⵛ», AFE /ˈæħ.wæʃ/), c' est ene danse foclorike do Grand Atlasse et des ôtès contrêyes (techelheyt-cåzantes a Nonne do Marok).

 Dansaedje 
Les muzicyins sont metous å mitan, et le danseuses fwaiynut on rond åtoû d' zels.

Li nombe di danseuses pout aler disca on cint, dins les grandès fiesses.Jean Mazel, Énigmes du Maroc, Robert Laffont, Paris, 1971, ISBN 71-1-279650-3240, p. 230-233.

Normåldimint, les omes ni dansèt nén, mins onk des muzicyins pout fé on pas d' danse avou ene des danseuses. 

Dins les shijhes privêyes, les danseuses vinèt priyî les djins, ome et cmeres, a s' mete avou zeles dins l' rond.Uzeu:Lucyin, vicaedje d' ene sifwaite shijhe l' Oucaymeden, djanvî 2019.

 Instrumints 
Les muzicyins ont des taburins (amazir ⵜⴰⵍⵍⵓⵏⵜ ⵏ ⵓⵃⵡⴰⵛ, tallolt n oHwach, u ⵟⵟⴰⵔⵜ ⵏ ⵓⵃⵡⴰⵛ, TTart n oHwach; taburin d' ahwache) et djouwer après èn adrovaedje d' on tchant «emey tchapele».

Gn a eto on gros tabeur, li bendir (amazir ⴱⵏⴳⵔⵉ, bengri), ki bouxhe erîlêymint, on côp a pô près totes les sgondes.

Pout gn aveur eto ene sôre di timbale lomêye "naqus", fwaite d' ene sôre di djante di rowe, k' on bouxhe dissu avou come deus gros picårds.

 Vicansté 
L' ahwache si danse coranmint, disk' ås djoûs d' ouy, dins les fiesses di viyaedje et les fiestivals, ey eto po les tourisses di passaedje. 

 Sourdants 

Categoreye:Danses do Marok
Categoreye:Monde amazir
Categoreye:Danse
Categoreye:Marok